संस्कृति मंत्रालय
दस दिवसीय मेगा महोत्सव - लाल किले पर भारत भाग्य विधाता की धूम
लाल किला महोत्सव - भारत भाग्य विधाता से संवर रही है कारीगरों और कलाकारों की आजीविका
भारत की महान सुर कोकिला लता मंगेशकर को 28 मार्च, 2022 को श्रद्धांजलि देंगी गायिका चेतना भारद्वाज
लाल किला महोत्सव-भारत भाग्य विधाता देश भर के प्रामाणिक कलाओं, शिल्प एवं वस्त्रों के प्रदर्शन के जरिए सांस्कृतिव व आर्थिक दृष्टि से टिकाउ तरीके से शिल्पियों की जीविका में सुधार लाने में मदद कर रहा है। प्रतिष्ठित धरोहर पर आयोजित हो रहे इस सांस्कृतिक सम्मिलन व शानदार आयोजन लाल किला महोत्सव-भारत भाग्य विधाता के सतरंगी बाजार में दक्ष शिल्पियों के द्वारा उत्कृष्ट क्वालिटी के ‘मेड इन इंडिया’ उत्पाद प्रदर्शित कर भारत के विविध व समृद्ध पारंपरिक हस्तशिल्प का फ्यूजन देखने को मिल रहा है।
भारत की आजादी के 75 वें साल के आयोजन के तहत भारत सरकार के आजादी का अमृत महोत्सव के एक अंग के तौर पर इस महोत्सव के जरिए स्मारक मित्र  डालमिया भारत लिमिटेड का उद्देशय समुदायों के भीतर राष्ट्रीय गौरव की भावना जगाते हुए उनके लिए नियोजन व अवसरों में सुधार लाना है।
आर्गोनिक उत्पादों के उपयोग और टिकाउ  उत्पादों के प्रयोग की वैश्विक चेतना की लहर के चलते फेयर ट्रेड प्रैक्टिस के जरिए भारत के अनूठे हस्तशिल्प, कला व वस्त्रों की मांग में भारी इजाफा देखा जा रहा है। इसका एक उद्देश्य भारत के हस्तशिल्पियों के बहुआयामी कौशल को सम्मान के साथ जीविकोपार्जन के योग्य बनाना भी है। भारतीय कलाओं के प्रदर्शन के साथ महोत्सव विश्व की सबसे प्रचीन सभ्यताओं में से एक भारत की अमर कला व शिल्प की मदद कर रहा है।
अप्रैल 3 तक प्रतिदिन सुबह 11 बजे से रात 10 बजे तक चलने वाले इस महोत्सव में 28 मार्च को रात 8.00 बजे घराना फ्यूजन की ओर से अलाप, बोल और सरगम जैसे लोक स्वरों की अभिव्यंजना का प्रदर्शन होगा वहीं 8.30 बजे से भारत की महान सुर कोकिला लता मंगेशकर को गायिका चेतना भारद्वाज की ओर से हृद्यस्पर्शी श्रद्धांजलि दी जाएगी।
लाल किला महोत्सव के सतरंगी बाजार में प्रदर्शित हो रही समृद्ध कला, शिल्प व वस्त्रों में कुछ प्रमुख हैं....
• गुजरात: अजरख, पटन पटोला, माशरु, बंधानी और भुजौडी हैंडलूम
• पश्चिम बंगाल: तेलंगाना की इकत साड़ियां, टंगाली व जामदानी बुनाई
• आंध्र प्रदेश: मंगलागिरी और उप्पाडा पट्टू डिजायन के साथ इटिकोपक्का व कोंडापल्ली खिलौने
• कश्मीर: सोजनी एम्ब्रायडरी और पेपर मैश के उत्पाद
• नागालैंड और आसाम की बुनकरी: चिजामी और सनेकी
• ओडिशा: कोटपाड़, बांधा, महोश्वरी, चंदेरी के वस्त्र के साथ यहां की ढोकरा और आदिवासी ज्वैलरी और पट्टचित्र कला
• मध्य प्रदेश: बाघ प्रिंट्स, चंदेरी और भील पिठौरा व गोंड आदिवासी पेंटिंग्स
• झारखंड: टसर सिल्क
• महाराष्ट्र: पैठनी, करवथ काटी प्रिंट्स, ईकोकारी आयटम व यहां की वर्ली लोक कला
• राजस्थान: पिछवाई व फाड पेंटिंग्स और दाबू, लहरिया, दस्तकार रणथंभौर व शिबोरी प्रिंट्स के साथ पटवा ज्वैलरी, चमड़े के शिल्प और श्यामोता ब्लैक पाटरी
• बिहार: मधुबनी आर्ट, सुजानी सहित एम्ब्रायडरी
स्मारक मित्र -डालमिया भारत लिमिटेड के बारे में ------
डालमिया भारत लिमिटेड का चयन स्मारक मित्र  के तौर पर देश की प्रतिष्ठित 17 वीं शताब्दी की धरोहर लाल किले को अंगीकार करने व वहां पर्यटन सुविधाएं उपलब्ध कराने के लिए पर्यटन मंत्रालय ने भारतीय पुरातत्व सर्वेक्षण संस्थान  के साथ मिलकर किया है। सरकार की अपनी धरोहर अपनी पहचान  परियोजना के अंग के तौर पर कंपनी को लाल किले पर आने वाले पर्यटकों के लिए सुविधाएं उपलब्ध कराने, पर्यटन का आकर्षण बढ़ाने व नियोजित व चरणबद्ध तरीके से सांस्कृतिक महत्व को सामने लाने की जिम्मेदारी सौंपी गयी है। डालमिया भारत अंगीकृत स्थल के संचालन व रखरखाव का काम पांच साल की अवधि के लिए करेगा जिसकी किसी भी समय समीक्षा की जा सकती है। अपनी धरोहर अपनी पहचान परियोजना को विश्व पर्यटन दिवस के मौके पर 27 सिंतबर, 2017 को राष्ट्रपति श्री रामनाथ कोविंद के द्वारा शुरु की गयी इस परियोजना के तहत स्मारक मित्र -डालमिया भारत उद्योग की सक्रिय भागीदारी के साथ विश्व स्तरीय पर्यटन सुविधा उपलब्ध कराने के सतत माडल को विकसित करने के साथ पर्यटकों के लिए संवाद केंद्र, सोवेनिययर शाप, कैफेटेरिया, पर्यकों की पहुंच आसान करने, स्वच्छता के पटल लगाने, पीने के पानी व जन सुविधा परिसर सहित मूलभूत सुविधाएं आदि उपलब्ध कराने का काम कराने पर खास ध्यान केंद्रित करेगा।
वेबसाइट: https://eventsatredfort.org/
लाला किला महोत्सव-भारत भाग्य विधाता में सजे बाजार में देश भर के शिल्प, लोक एवं पारंपरिक कला, वस्त्र बुनकरी एम्ब्रायडरी, गृह सज्जा व ज्वैलरी का प्रदर्शन
गायिका चेतना भारद्वाज द्वारा महानतम गायिका लता मंगेशकर को श्रद्धांजलि मार्च 28, रात 8.30 बजे से 10.00 बजे तक